Ahrenfiöölfeld

Ahrenfiöölfeld (, , ) is en Gemeen mit 227 Inwahners in dat Amt Fiööl in’n Kreis Noordfreesland in Sleswig-Holsteen.

 Geografie 
Ahrenfiöölfeld liggt in de Oosten vun de Landschopsruum Sleswigsche Geest, de to Natuurruum Breedsteder-Husumer Geest twüschen Husum un Sleswig tellt. De Noordwestgrenz vun de Gemeen is de Stroom Arlau.

Dat Gemeengebeed liggt in ene Grundmoränenlandschop, de in Saal-Iestied opkamen is. Över de Treen un de Arlau flütt dat Water uut disse Landschop af. In de Gemeen liggt dat Natuurschuulrebeed Ahrenfiöölfeller Westermoor.

To de Gemeen höört de Öörd Ahrenfiöölfeld un Noordergeilwang.Wohnplatzverzeichnis Schleswig-Holstein 1987. (PDF) Statistsch Landsamt Sleswig-Holsteen, 1992, S.nbsp;33, opropen den 8. September 2021.

 Navergemenen 
De Navergemenen sünd Bonnelum in’n Noorden, Treia in’n Oosten, Ooster-Ohrsteeed in’n Süden, Ahrenfiööl in’n Westen un Behrendörp in’n Noordwesten.

 Historie 

De Oord is 1847 grünnt wornn. 1893 kreeg Ahrenfiöölfeld enen Bahnhoff an de Streek Jübeek–Husum, de na den tweden Weltkrieg stillleggt worrn is.

De Oort höör toeerst to dat Dörp Ahrenfiööl in Kaspelllandsgemeen Swesing, de op de 1. April 1934 oplööst worrn is. Alle Dörpschoppen, Dörpgemenen un Buurschoppen sünd egenstännig worrn, so ook Ahrenfiööl.Statistsch Landsamt Sleswig-Holsten (Ruutgever): Die Bevölkerung der Gemeinden in Schleswig-Holstein 1867–1970. Statistsch Landsamt Sleswig-Holsteen, Kiel 1972, S. 251. An’n 1. Dezember 1934 is Ahrenfiöölfeld ene egen Gemeen worrn.

De Amtsbezirk Swesing to de Ahrensfiöölfeld tohöört harr, is 1948 oplööst worrn un de Gemenen sluten sik to de Kaspelllandsgemeen West-Ohrsteed tohoop, de sik noch in dat gliek Johr de Naam Amt Wester-Ohrsteeed geev. As de Kreis Noordfreesland grünnt wurr, het sik dat Amt 1970 
oplööst un Ahrenfiöölfeld keem nu na dat Amt Obere Arlau, dat sik 1978 den Naam Amt Fiööl geev.

 Weerdschop un Infrastruktuur 

De Gemeen is vun de Bueree präägt.Schleswig-Holstein-Topographie. Bd. 1: Aasbüttel - Bordesholm. Flying-Kiwi-Verl. Junge, Flensborg 2001, ISBN 978-3-926055-58-3, S. 50 (dnb.de, opropen 29. Juli 2020).

De Kreisstraten 60 un 79 löppt in dat Gemeenrebeed. De K 79 is mit de Bundsstraat 201 in Treia verbunnen. In’n Noordwesten föhrt de K 60 na Bonnelum un wieder na de sleswig-holsteensch Landsstraat 29 in Kleen Jörl (över Süderhacksteed).Relation: Ahrenviölfeld (1406977)] bi OpenStreetMap. Opropen 8. September 2021.

2018 weer dat in de Plaans de Bahnstreek Jübeek–Husum mit Stopp in Ahrenfiöölfeld wedder in Gang to bringen. 2019 het dat Land Sleswig-Holsteen de Plaans man afseggt.Wir wollen unseren Bahnhof wieder haben!!] Opropen 8. September 2021.
 Footnoten 

 Weblenken 

 Websteed vun de Gemeen (hoogdüütsch)

Kategorie:Kreis Noordfreesland